# Swen Schmitz Coll

Swen Schmitz Coll (Friburg de Brisgòvia, 1995) és un artista, il·lustrador i muralista català d'Ivars d'Urgell d'ascendència alemanya. La majoria dels seus treballs, com els del seu referent artístic Claude Monet, són sobre paisatges i natura amb l'objectiu de «donar vida a les parets grises, mortes» i palesar la biodiversitat amb què convivim.
| « | Quan realitzo murals pinto flors enormes perquè són així encara que siguin petites. La primera flor que vaig dibuixar en un mur va ser un gira-sol del meu hort. M'agrada la idea de tancar el cercle: plantar la llavor, que neixi la flor, observar-la i pintar-la gegant. | » |
| — Swen Schmitz |||

## Trajectòria

Des del 2012, els seus murals poden veure's en moltes parets de pobles ponentins com Barbens, Menàrguens Os de Balaguer, Bellpuig, Agramunt, El Campell, Montgai, Alfarràs, Torrefarrera, Penelles, i altres com Sant Feliu de Codines, Toralla o Llavorsí, així com també a l'estranger en països com Alemanya, Argentina i Xile.
L'any 2019, Schmitz s'embarcà en l'Enciclopèdia Mural, un projecte que enllaça la vessant artística, l'educativa i la mediambiental dins dels pobles d'Ivars d'Urgell i Vallverd, creant un vincle creatiu entre l'entorn natural de l'Estany d'Ivars i Vila-sana i el municipi d'Ivars per mitjà d'uns enormes i coloristes ocells representatius de la fauna de l'estany pintats en murals de gran format a les parets de les cases, amb la informació bàsica anotada en uns panells informatius i enllaçada en un espai web.
El 2022, durant deu setmanes de feina va pintar un mural que recorre 400 metres del Parc Fluvial del Besòs amb més de 100 espècies d'ocells autòctons del riu Besòs.

## Referències

* ↑ Metaute, Lorena. «M'agrada donar visibilitat a les petites coses i tornar a la vida parets mortes». Lectura, 08-07-2018. Arxivat de l'original el 2019-08-15. [Consulta: 11 agost 2020].
* ↑ «Telenotícies comarques - Murals d'ocells de l'estany lliguen art i natura a Ivars d'Urgell». TV3, 28-11-2019. [Consulta: 13 octubre 2022].
* ↑ «Muralismo, un movimiento a la vanguardia artística» (en castellà), 21-01-2019. [Consulta: 11 agost 2020].
* ↑ «Els murals de Swen Schmitz Coll». [Consulta: 11 agost 2020].
* ↑ «L'artista d'Ivars d'Urgell Swen Schmitz Coll va iniciar aquest dimecres 1 de juliol la realització d'un mural d'art urbà a Menàrguens. Es tracta d'un dels actes inclosos en la celebració de l'Any Barceló.». Ràdio Balaguer, 03-07-2020. [Consulta: 11 agost 2020].
* ↑ «Os de Balaguer estrena un mural de gran format en homenatge a la flor de l'ametller i les abelles». NacióLleida, 25-06-2020. [Consulta: 11 agost 2020].
* ↑ «Un país per voltar - Montgai, el poble de les paraules». Catalunya Ràdio, 25-09-2018. [Consulta: 13 octubre 2022].
* ↑ «Un nou mural a l'Escola Bressol d'Ivars d'Urgell a càrrec del jove artista Swen Schmitz». Mollerussa TV, 06-09-2017.
* ↑ Banyeres, Roser «Nous nius per als ocells». Lectura, 1158, 02-08-2020, pàg. 4-11.
* ↑ «Swen Schmitz acaba el gran mural de la biodiversitat del Parc Fluvial del Besòs de Santa Coloma». El Periódico, 11-08-2022. [Consulta: 13 octubre 2022].

## Enllaços externs

* Lloc web del projecte Enciclopèdia Mural
* Entrevista a Swen Schmitz (1/6/2021)